รัฐบาลไทย-ข่าวทำเนียบรัฐบาล-โฆษก ศบค. ย้ำรพ.สนามมีความจำเป็นสำหรับดูแลคนในพื้นที่ มีระบบดูแลสภาพแวดล้อมอย่างดี ขณะที่ สธ. ประสานดูแล 31 คนไทยที่ติดเชื้อโควิด-19 ที่เกาหลีใต้  ยืนยันประชาชนยังเดินทางได้ตามปกติ
วันศุกร์ที่ 25 ธันวาคม 2563
โฆษก ศบค. ย้ํารพ.สนามมีความจําเป็นสําหรับดูแลคนในพื้นที่ มีระบบดูแลสภาพแวดล้อมอย่างดี ขณะที่ สธ. ประสานดูแล 31 คนไทยที่ติดเชื้อโควิด-19 ที่เกาหลีใต้  ยืนยันประชาชนยังเดินทางได้ตามปกติ
โฆษก ศบค. ย้ํารพ.สนาม มีความจําเป็นสําหรับดูแลคนในพื้นที่ มีระบบดูแลสภาพแวดล้อมอย่างดี ขณะที่ สธ. ประสานดูแล 31 คนไทยที่ติดเชื้อโควิด-19 ที่เกาหลีใต้  ยืนยันประชาชนยังเดินทางได้ตามปกติ ยกเว้นจ. สมุทรสาคร
วันนี้ (25 ธ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน ในฐานะโฆษก ศบค. แถลงสถานการณ์การแพร่ระบาดของเชื้อไวรัสโควิด-19 ดังนี้
โฆษก ศบค. รายงานสถานการณ์ไวรัสโควิด-19 ในไทยพบผู้ป่วยรายใหม่ 81 ราย ติดเชื้อในประเทศ 37 ราย ติดเชื้อในแรงงานต่างด้าว 35 ราย สถานที่กักกันที่รัฐจัดให้ 9 ราย ทําให้ตัวเลขผู้ป่วยยืนยันสะสมอยู่ที่ 5,910 ราย โดยแยกกลุ่มแรงงานต่างด้าว (คัดกรองเชิงรุก 1,308 ราย มีผู้ที่เดินทางมาจากต่างประเทศ 1,943 ราย สถานที่กักกันที่รัฐจัดให้ 1,411 ราย หายป่วยแล้ว 4,137 ราย เสียชีวิต 60 ราย ผู้ป่วยรักษาอยู่ 1,713 ราย ซึ่งจํานวนหนึ่งอยู่ที่พื้นที่กักกันในจังหวัดสมุทรสาครอยู่ด้วย โดยมีการแยกตัวเลขอยู่ในโรงพยาบาลประมาณ 500 ราย กักตัวอยู่ 1,200 ราย มีอาการหนัก 2-3 ราย นอกจากนี้ มีผู้เดินทางมาจากต่างประเทศ คัดกรอง ณ ด่านฯ และเข้าสถานกักกันทุกประเภทที่รัฐจัดให้มาจากประเทศสหรัฐอเมริกา รัสเซีย สวิสเซอร์แลนด์ เยอรมนี และเมียนมา มีทั้งคนไทยและคนต่างชาติ ส่วนใหญ่ไม่มีอาการ บางรายอาจจะมีอาการ ไอ น้ํามูก เจ็บคอ ส่วนสหรัฐอาหรับเอมิเรตส์ มีอยู่สถาน Alternative State Quarantine (ASQ สมุทรปราการ) จํานวน 1 ราย
จากตัวเลขของการติดเชื้อในที่มีความเกี่ยวเนื่องจากจังหวัดสมุทรสาคร จะมีความแตกต่างทั้งเพศและอาชีพ เช่น ค้าขาย รับราชการ และขนส่งอาหารทางทะเล พนักงานธนาคาร ซึ่งกระจายไปยังจังหวัด ต่าง ๆ อาการโดยส่วนใหญ่จะเกิดขึ้นกับคนวัยทํางาน ในการนี้ นายกรัฐมนตรีในฐานะผู้อํานวยการ ศบค. ได้เชิญคณะแพทย์ผู้เชี่ยวชาญจากมหาวิทยาลัยเข้ามาร่วมทีมค้นหาผู้ป่วยที่อยู่ในจังหวัดสมุทรสาครให้ได้มากที่สุดและให้มีการแยกแยะคนที่เจ็บป่วยออกมารักษา ดังนั้น การจัดตั้งโรงพยาบาลสนามในพื้นที่ต่าง ๆ เป็นสิ่งสําคัญ ไม่ได้ก่อให้เกิดความเสี่ยงสูง และมีระบบของการดูแลสภาวะแวดล้อมอย่างดี โฆษก ศบค. ได้ขอความร่วมมือและความเข้าใจในการดูแลคนกลุ่มนี้ในจังหวัดของท่านและอยู่ใกล้พื้นที่ซึ่งจะสะดวกในการดูแล โดยทางทีมแพทย์จะสนธิกําลังเติมเข้าไปสนับสนุนดูแลอย่างเต็มที่
สําหรับ สถานการณ์การติดเชื้อโควิด-19 โลก ตัวเลขผู้ติดเชื้อสะสมอยู่ที่ 79,729,121 ราย เสียชีวิตเพิ่มขึ้น 106,250 ราย เสียชีวิต 1,749,340 ราย ส่วน 5 อันดับแรก คือ ประเทศสหรัฐอเมริกา อินเดีย บราซิล รัสเซีย ฝรั่งเศส ประเทศไทยอยู่อันดับที่ 144 ส่วนประเทศในเอเชียพบผู้ป่วยอย่างต่อเนื่อง ได้แก่ อินเดีย อินโดนีเซีย ปากีสถาน ญี่ปุ่น บังคลาเทศ ฟิลิปปินส์ เมียนมา ขณะที่มาตรการนําคนไทยกลับจากต่างประเทศนั้น ในวันนี้ ( 25 ธันวาคม 2563) มีคนไทยเดินทางกลับมา 575 ราย พรุ่งนี้ (26 ธ.ค. 63) จํานวน 311 ราย และในช่วงสัปดาห์หน้าถึงวันที่ 1 ม.ค. 64 จะเห็นเที่ยวบินนําคนไทยที่ตกค้างกลับไทยอีก ย้ําความจําเป็นยังต้องแสกน “ไทยชนะ” และ “หมอชนะ”
โฆษก ศบค. ย้ําอีกรอบในการแบ่งพื้นที่ตามความรุนแรงของสถานการณ์เป็น 4 ระดับ ได้แก่ พื้นที่ควบคุมสูงสุด พื้นที่ควบคุม พื้นที่เฝ้าระวังสูงและพื้นที่เฝ้าระวัง ซึ่งมอบหมายให้ศูนย์ปฏิบัติการควบคุมโรคจังหวัดและคณะกรรมการโรคติดต่อจังหวัด รับผิดชอบกําหนดระดับพื้นที่สถานการณ์เพื่อให้มีการยืนยันต่อ ศบค. และกองระบาดวิทยา พิจารณาว่าจังหวัดนั้น ๆ ควรอยู่ในพื้นที่ระดับใด ตามเกณฑ์ 4 ข้อ ได้แก่ 1) อัตราการขยายของจํานวนผู้ติดเชื้อ 2) ขีดความสามารถทางการแพทย์และสาธารณสุข 3) ภาครัฐ ภาคประชาชน ภาคประชาสังคมให้การสนับสนุน ศบค. สธ. และ 4) ภาครัฐ ภาคประชาชน ภาคประชาสังคมและอื่น ๆ มีความตระหนักรู้ถึงมาตรการป้องกันโรคโควิด-19
โฆษก ศบค. ยังขอความร่วมมือบุคคลที่การทําความผิด เช่น เคลื่อนย้ายแรงงานต่างด้าวโดยไม่ได้รับอนุญาต ลักลอบพาแรงงานต่างด้าวหลบหนี ให้หยุดการกระทําดังกล่าวเพื่อไม่ให้เกิดผลกระทบและการแพร่ระบาดไปมากกว่านี้ ทั้งนี้ โฆษกยังกล่าวถึงการจัดกิจกรรมฉลองปีใหม่ 2564 และการจัดกิจกรรมงานวันเด็กว่า สําหรับพื้นที่ควบคุมสูงสุดให้งดการจัดกิจกรรมฉลองทุกชนิด ยกเว้นการจัดกิจกรรมออนไลน์ พื้นที่ควบคุม ให้งดการจัดกิจกรรมที่เป็นสาธารณะ แต่ผ่อนผันให้จัดกิจกรรมที่มีเฉพาะคนรู้จักหรือแบบออนไลน์ สําหรับพื้นที่เฝ้าระวังสูงและพื้นที่เฝ้าระวังสามารถจัดกิจกรรมได้ แต่ต้องลดขนาดของงานให้เล็กลงกว่าปกติ พร้อมมีมาตรการ DMHT คือ D – Distancing เว้นระยะห่าง M – Mask wearing สวมใส่หน้ากากอนามัน H – Hand washing ล้างมือ และ T – Testing ตรวจวัดอุณหภูมิร่างกาย
โอกาสนี้ โฆษก ศบค. ยังตอบคําถามของต่อสื่อมวลชนกรณีข้อเรียกร้องจากผู้ประกอบการจังหวัดสมุทรสาครที่หลายจังหวัดปฏิเสธ การรับสินค้าจากจังหวัดสมุทรสาคร ว่า กระบวนการติดเชื้อไวรัสโควิด-19 นั้นมาจากทางเดินหายใจ พร้อมยืนยันหากเป็นการอุปโภค บริโภค เมื่อทําความสะอาดแล้ว ปรุงสุกแล้ว สินค้าเหล่านั้นยังสามารถบริโภคได้เหมือนเดิม โดยนายกรัฐมนตรีได้กําชับให้รัฐมนตรีว่าการกระทรวงพาณิชย์และกระทรวงสาธารณสุขจัดทีมตรวจสอบคุณภาพสินค้าจากผู้ผลิต เพื่อสร้างความมั่นใจต่อผู้บริโภค สําหรับกรณีคนไทยติดเชื้อไวรัสโควิด-19 ในประเทศเกาหลีใต้ 31 ราย ว่า ขณะนี้อยู่ภายใต้การดูแลของกรมการแพทย์ โดยกระทรวงสาธารณสุข ซึ่งมีการประสานงานให้การดูแลอย่างต่อเนื่อง
ในช่วงท้ายนี้ โฆษก ศบค. ยังขอบคุณผู้ประกอบการกิจการ/กิจกรรม ต่าง ๆ ที่มีมาตรการป้องกันอย่างเข้มงวด และขอให้ประชาชนร่วมกันเตือนหากพบเจอผู้ไม่สวมใส่หน้ากากอนามัยหรือหน้ากากผ้า รวมไปถึงชาวต่างชาติที่พํานักอาศัยอยู่ในประเทศไทย ขอความร่วมมือให้ปฏิบัติตามมาตรการของประเทศไทยด้วยเช่นกัน พร้อมฝากถึงประชาชนที่ต้องการเดินทางไปจังหวัดต่าง ๆ ว่าขณะนี้จํากัดการเดินทางเข้า-ออก แค่ในพื้นที่ควบคุมสูงสุด คือจังหวัดสมุทรสาคร แต่ในพื้นที่อื่น ๆ ยังสามารถเดินทางได้ปกติ เพียงแต่ขอให้หลีกเลี่ยงพื้นที่แออัด และขอให้ติดตามการรายงานสถานการณ์ประจําวันจาก ศบค. เพื่อความรวมศูนย์ของชุดข้อมูลที่มีความถูกต้องแม่นยํา
-------------------------------
กลุ่มประชาสัมพันธ์และเผยแพร่
สํานักโฆษก